Hvis du er fyldt 25 år, og du i mindst 2 år har deltaget i en uddannelse, samtidig med at du har haft fuldtidsarbejde, kan du fortsat deltage i undervisningen og modtage dagpenge. Men der er dog en række skrappere krav der skal være opfyldt, for at du kan modtage dagpenge.
Undervisningen skal foregå efter kl. 16 eller på lørdage, søndage eller helligdage.
Du må ikke være selvforskyldt ledig – altså være pålagt en karantæne af a-kassen.
Du må ikke være udeblevet fra en samtale eller en aktivitet.
Når du har brugt 444/360 timers dagpenge, skal du tage stilling til, om du vil stoppe med uddannelsen og fortsætte med dagpenge, eller om du vil stoppe med at modtage dagpenge for at fortsætte med uddannelsen.